Jaraꞌ kꞌij tak xoca akꞌaꞌ cawra xbij Jesús chca rdiscípulo:
—Joꞌ pjupraj yaꞌ.
Arj-eꞌ xecbij cana quebiꞌ chca wnak.
Jesús arjaꞌ cꞌola chpam lanch y xquecꞌom ela,
y cꞌola jleꞌ lanch xetreꞌ ela tzrij.
Per chek qꞌuenjlal tak xkaj ta jun nimlaj kꞌekꞌ chquij.
Je nmak tak bloj congan npuwij riꞌ tzrij lanch abar cꞌo waꞌ Jesús y congan yaꞌ noca chpam.
Jesús arjaꞌ pe rchak lanch cꞌo waꞌ,
kanak chuwram y rcanon jun rchꞌquetwiꞌ.
J-eꞌ rdiscípulo xquecꞌas:
—Maestro ¿tak majoꞌn cas ay-on chka xyamer nokba pyaꞌ?
Caraꞌ xecbij tzra.
Jesús xyictaja y xbij tzra kꞌekꞌ chnetneꞌa y xbij tzra yaꞌ chjun necꞌjeꞌ waꞌ.
Cꞌjaraꞌ xcoma kꞌekꞌ y xjun xecꞌjeꞌ waꞌ yaꞌ.
Cꞌjaraꞌ xbij chca:
—¿Nak tzer cꞌa tak congan xexibej ewiꞌ?
¿Abar tzraꞌ xoc waꞌ yukbal ecꞌuꞌx wqꞌuin?
caraꞌ xbij chca.
Arj-eꞌ congan cxiben quiꞌ y cawra xquemaj rbixic chbil tak quiꞌ:
—¿Nak rbanic cꞌalaꞌ jala acha?
Nnimax tak wan rmal kꞌekꞌ,
nnimax tak chkaꞌ rmal yaꞌ,
caraꞌ necbij.